Don't Mess Up My Tempo

'''''Don't Mess Up My Tempo'''* é o quinto álbum de estudio do grupo surcoreano EXO. Foi lanzado o 2 de novembro de 2018 baixo o selo discográfico de SM Entertainment. O membro Lay participa na versión chinesa do tema principal, "Tempo", sendo esta a súa primeira aparición xunto ao grupo dende o EP de inverno For Life. O álbum debutou no primeiro posto no Gaon Album Chart. Posteriormente, o 13 de decembro de 2018 o grupo lanzou unha reedición do álbum titulado *Love Shot*.

## Antecedentes e lanzamento 
*Don't Mess Up My Tempo* é o quinto álbum de estudio en coreano de EXO e sexto en total. Foi lanzado tras o primeiro álbum de estudio en xaponés do grupo, *Countdown*, presentado en xaneiro de 2018. O seu anterior lanzamento coreano foi o EP *Universe*, en decembro de 2017.

O 21 de outubro, un vídeo curto de 30 segundos chamado *Tempo Concept* foi publicado como adianto do álbum nas redes sociais de EXO,  no que os membros podían ser vistos coma unha banda de moteiros, acompañados dun fragmento do tema principal do álbum, *Tempo.* O grupo cambiou os avatares das súas contas en redes sociais por cubos vermellos, e revelou un póster cun subtítulo que di "Os moteiros que aman a velocidade entran ao fragmento do tempo conxelado mentres ingresan dentro do cubo vermello. Resolver o puzle dado é a única ruta de escape para todos. Con todo, os moteiros non poden resistir a tentación e entran de novo no cubo." 

Os subtítulos tamén aparecían no xogo interactivo "Circuit EXO", dispoñíbel unicamente no período promocional. Nel se apreciaba unha motocicleta correndo por un circuíto de carreiras con forma de "EXO". Para deter a motocicleta, os fans debían escribir o número do xersei do membro de EXO cuxo teaser fora revelado no mesmo día. Tras poñer o número correcto, a motocicleta se detería e un cubo vermello aparecería sobre ela. Tras pulsar nel, novas imaxes exclusivas se revelaban.

SM Entertainment comezou a publicar adiantos o 22 de outubro dende as contas oficiais de EXO en redes sociais. O deseño e contido de tres versións do álbum foron revelados ao día seguinte. O 31 de outubro publicouse un adianto do vídeo musical de Tempo xunto a dous pósters: un que incluía aos nove membros do grupo e outro que só incluía o texto "Principio = Fin". O álbum e o vídeo musical da versión coreana do tema principal foron finalmente publicados o 2 de novembro, tanto en dixital coma en físico. O vídeo musical da versión china de Tempo foi lanzado horas despois.

O 11 de novembro de 2018 Kai e Suho anunciaron que a reedición do álbum non incluiría a Lay. O título de dita reedición, *Love Shot*, foi revelado o 3 de decembro do mesmo ano. SM Entertainment comezou a publicar adiantos dende o 6 de decembro nas contas oficiais de EXO en redes sociais. O álbum reeditado e o vídeo musical de Love Shot foron lanzados o 13 de decembro de 2018.

## Música 
*Don't Mess Up My Tempo* presenta once cancións de diferentes xéneros. A canción principal "Tempo" descríbese como un tema dance inclinado ao hip-hop que amosa harmonías a capela cunha letra que advirte de non "alterar o seu tempo" cun amante. 

"Sign" es unha canción electropop cun baixo intenso e letras expresando a crecente dúbida dun home debido ás mentiras da muller que ama. A terceira canción "Ooh La La La" é un tema de pop latino, que combina un baixo 808 pesado e unha atmosfera "exótica" dunha guitarra española. A letra da canción fala do amor que xorde tras o contacto visual accidental entre dúas persoas. "Gravity" é outro tema de electropop cun son retro e ritmo funky producido polo dúo británico LDN Noise. A letra foi, en parte, escrita por Chanyeol, e describe o desexo de capturar a atención dunha chica con gravidade e encanto. Outra interpretación posíbel da letra é a axitación emocional dun home tras ruptura amorosa cunha parella que, supostamente, duraría ata a eternidade.

"With You" é unha canción de R&B e pop cun sintetizador brillante e elementos de electro-trap. Chanyeol participou na escritura e composición do tema. A letra trata sobre un amor que crece canto máis tempo se pase cunha persoa. "24/7" é unha canción cun son moderno e frases pegadizas. Kenzie participou na letra, que expresa emocións complexas tras dicir "palabras frías" á súa parella. "Bad Dream" se caracteriza coma un tema de ritmo rápido cun riff de guitarra sofisticado e unha melodía dinámica dun sintetizador. A letra trata sobre unha persoa que pensa sobre á súa exparella pola noite, comparando a situación cunha tormenta.

"Damage" é un tema dance e hip hop cun baixo forte e un ritmo de reggae, cuxa letra expresa a reacción fría que unha persoa sente tras ser magoado polo seu amor, e que devolve a dor que experimentou como un "lòstrego súbito". "Smile On My Face" é descrita coma unha balada de R&B con melodías suaves e simples, cunha letra sobre sandar a dor propia despois dunha ruptura amorosa, sorrindo e "deixando ao seu amor marchar". A última canción "Oasis" é unha canción pop cunha combinación de piano staccato e cordas, un baixo 808 pesado e unha gran harmonía.

*Love Shot* inclúe novas cancións, coma o tema principal "Love Shot" (en coreano e chino) que é descrito coma un tema dance pop cun retrouso adictivo e un baixo 808 pesado. Os membros Chen e Chanyeol participaron na escritura da letra que fala da esperanza de estar xuntos e redescubrir o significado do verdadeiro amor, que parece desaparecer cada vez máis dun mundo lúgubre.

"Trauma" é un tema de tempo rápido cunha letra que expresa a intención de superar a dor que un sente, mentres que "Wait" é descrito coma unha balada R&B, cunha melodía dunha guitarra acústica que harmoniza coas voces dos membros.

## Promoción 
O 1 de novembro, EXO realizaron unha rolda de prensa na que fixeron unha sesión de escoita previa a *Don't Mess Up My Tempo* e falaron do seu regreso coma grupo, da produción do álbum e das prevendas que superaron 1,1 millón de copias vendidas. EXO comezou promovendo o tema principal "Tempo" xunto a "Ooh La La La" en programas de música surcoreanos o 2 de novembro. O mesmo día, o grupo realizou un showcase en directo no Paradise City de Incheon, onde falaron do seu disco e interpretaron catro cancións, "Ooh La La La", "Smile On My Face", "24/7" e "Tempo".

O 10 de novembro, Exo celebrou un evento de firma de discos no SMTown COEXartium, e un segundo evento de firma de discos o 16 de novembro no GLAD Hotel Grand Ballroom. A terceira firma de discos tivo lugar en Gangnam no White Hall Art Theater o 18 de novembro.

EXO fixo a súa primeira actuación musical do tema principal do álbum reeditado, Love Shot, o 14 de decembro. Un día despois, o grupo fixo unha firma de discos en Seocho no White Wave Art Center. O 20 de decembro, EXO celebrou un evento para fans chamado 0xFESTA by SK Telecom, no que interpretaron "Tempo", "24/7", "Love Shot" e "Wait". A última firma de discos para Love Shot tivo lugar en Samseong-dong o 21 de decembro.

## Desempeño comercial 
O 31 de outubro de 2018, 28 días após a apertura de prevendas, foi anunciado que *Don't Mess Up My Tempo* superaba a cifra de 1,1 millóns de prevendas. O álbum debutou no posto número un no Gaon Album Chart na semana do 3 de novembro de 2018.   A día 11 de novembro, as vendas do álbum cifrábanse en 1.179.997 millóns de copias, oficialmente convertendo a EXO nun grupo capaz de vender un millón de copias dun álbum cinco veces, e no primeiro acto en Corea do Sur en vender ao redor de 10.000.000 copias en total a través de todos os seus álbums. Finalmente se converteu no álbum mellor vendido de novembro de 2018 no Gaon Album Chart cunha cantidade total de 1.195.334 de vendas. O álbum foi certificado "Million" por Gaon o 10 de xaneiro de 2019.

O álbum tamén alcanzou o éxito internacional ao debutar no número 23 do *Billboard'' 200 dos EE.UU., convertendo a Don't Mess Up My Tempo no álbum mellor situado de EXO nos Estados Unidos. Conseguiu vender 23.000 unidades equivalentes a álbums, incluíndo 19.000 vendas puras de álbums. EXO converteuse no terceiro grupo de K-pop en conseguir situar un álbum no top 40 do *Billboard* 200 dos Estados Unidos.
 

## Vendas 
## Historial de lanzamentos 
## Notas